text: 79-årig savnes efter cykeltur
  03 oktober 2017 kl. 20.24
  En 79-årig mand fra Sottrup By i Bylderup-Bov er ikke vendt hjem efter sin daglige cykeltur. Nu efterlyses han af politiet.
  Opdatering: Den 79-årige mand er fundet i god behold i løbet af natten til onsdag.
  Den 79-årige forlod ved 17-tiden i eftermiddag sit hjem i Sottrup By på en blå cykel og er ikke set siden.
  Efter at den 79-årige ikke var vendt hjem som normalt efter en times tid, begyndte de pårørende selv at søge efter manden – men forgæves.
  Familien slog alarm til politiet omkring klokken 20.30 her til aften.
  Den 79-årige er ikke syg, oplyser vagtchefen ved Syd- og Sønderjyllands Politi til TV SYD.
  Manden har helt hvidt hår, er 168 cm høj og almindelig af bygning. Han forlod hjemmet på en blå cykel, iført en sort-hvid strikhue, grøn regnjakke og sorte bukser.
  Politiet kan kontaktes på 114
  